Een basiese plaatkoek is vir elkeen van die koekvoorbeelde gebruik. As die tyd druk, kan jy sommer 'n onversierde plaatkoek bestel. Dis egter goedkoper om jou eie te bak.
Die koek is die hoogtepunt van enige kinderpartytjie. En die grootste pret is natuurlik die versierslag. Die geheim van suksesvolle versiering is dat die versiersel nie te hard moet word terwyl jy daarmee werk nie, wat op koue dae 'n probleem kan wees - veral as dit by die afronding van die koek se rand kom. Hou gerus 'n koppie kookwater byderhand en doop die mes elke af en toe daarin. Dit sal 'n egaliger effek skep. Pas net op dat die versiersel nie te nat word nie. Jy kan ook die koek met 'n spuit en 'n spuitsak versier.